Adjunkminister van finansies by OBK-herrie betrek | Maroela Media
Mondli Gungubele, adjunkminister van finansies, het die besluit verwelkom om bewerings van onbehoorlikheid teen hom te ondersoek rakende korrupsie by die Openbare Beleggingskorporasie (OBK).
"Ek het kennis geneem van die besluit deur my mederaadslede om ondersoek in te stel na die bewerings teen my wat in 'n e-pos vervat is en die week deur 'n 'fluitjieblaser' versprei is. Ek verwelkom die geleentheid om die saak eens en vir altyd af te skuif. Ek is oortuig ek het niks verkeerds gedoen nie," het Gungubele, voorsitter van die OBK-direksie, gesê.
Die OBK het vroeër Woensdag aangekondig dat hy ondersoek instel na twee nie-uitvoerende direkteure weens bewerings van onbehoorlikheid teen hulle.
"Ná die onttrekking van die drie lede wat geraak word, het die direksievergadering onder die voorsitterskap van dr. Xolani Mkhwanazi, ondervoorsitter, plaasgevind. Daar is besluit om onmiddellik 'n forensiese ondersoek na hierdie bewerings te doen," lui die verklaring. "Die direksie sal die dienste van 'n ervare senior advokaat inspan om die raad by genoemde ondersoek te help."
Hierdie reaksie is net een van twee wat die s ANC lede het. Of hulle ontken die bewerings heftig of hulle verwelkom die ondersoek…tot die waarheid uitkom dan is die res rasiste…
Ongelukkig nie in SA as jy n anc kadawer [algemeen bekend as kader] is nie, vir hulle geld Hennie se laaste sin. Almal wat hulle teegaan is rassiste
Mondli, jy is n ANC kader wat eweskielik skatryk is. Die rede hoekom jy n ondersoek verwelkom is omdat jy weet dat jou kaders wat deel van die ondersoekspan gaan wees, in jou nuutgevonde rykdom deel en jou nie verder sal impliseer nie. Jy is dus ook nou deel van die ANC geldmag se "untouchable elite group".
Slmal is korrup. Nou bestaan daar niemand wat die korruptes moet vervolg nie. Wat gaan gebeur. Liewe Here help ons